In ’n nuwe studie deur ’n span aan die Universiteit van Toronto in Kanada is bevind mense kan uitpluis of iemand ryker of armer is deur bloot na hul uitdrukkinglose gesig te kyk.
Volgens die bevindings word gereelde emosies, soos geluk wat gewoonlik met rykdom en tevredenheid verbind word, mettertyd op ’n persoon se gesig afgeëts. Boonop kan dit so vroeg as die laat tienerjare en vroeë volwasse jare gebeur.
“Daar is neurone in die brein wat spesialiseer in gesigherkenning. Die gesig is die eerste ding wat jy sien wanneer jy na iemand kyk. Ons is so bedraad om uit te kyk vir enige stimuli.
Thora Bjornsdottir, ’n doktorsgraadkandidaat in die fakulteit, waarsku egter daarteen om diegene wat so ’n besluit neem, daarvoor te verkwalik.
“Mense is nie eintlik bewus van watter leidrade hulle gebruik wanneer hulle so ’n oordeel vel nie. Vra jy hulle hoekom, weet hulle nie. Hulle is nie bewus van hoe hulle dit doen nie.”